[{"text_idx": "#000001", "text": "Fine de la pasinta jaro E@I-volontuloj partoprenis JES 2017 en la pola urbo S\u0302c\u0302ecino. Kaj bons\u0302ance nun ni povas legi esprimojn pri g\u0302i de du flankoj: de organizanto kaj de partoprenanto. Do jen la intervjuo kun Devid Mams\u0302 kaj Sofja Zareckaja."}, {"text_idx": "#000002", "text": "Mi estas Devid, 27-jara, origine el Germanio, sed nuntempe volontulo en E@I. Antau\u0306e mi laboris kiel programisto. Krom mian volontuladon mi tre s\u0302atas muzikumi \u2013 ekzemple c\u0302i tie en Slovakio mi komencis lerni ludi la gitaron."}, {"text_idx": "#000004", "text": "Mi helpis en la akceptejo de Polyglot Gathering 2017 kaj SES 2017, kaj por SES 2017 interalie okupig\u0302is pri la programlibro kaj taga programo."}, {"text_idx": "#000008", "text": "Ni ekzemple havis lingvokurson por komencantoj pri kio mi tre g\u0302ojas. Kelkaj aliaj aferoj ne estis realigitaj. Ekzemple unu afero kiu finfine bedau\u0306rinde ne okazis, estis la programero \u201cprezentu vian arang\u0302on\u201d."}, {"text_idx": "#000009", "text": "Kio helpis al vi ellerni aferojn por ig\u0302i bona kunorganizanto?"}, {"text_idx": "#000010", "text": "Mi ne scias c\u0302u mi estis bona organizanto. Spertojn kaj sciojn mi c\u0302erpas el la pasinta SES kaj Polyglot Gathering, el kurso de Dorota (c\u0302i tie en E@I) kaj el la podkasto La bona renkontig\u0302o de Stela."}, {"text_idx": "#000012", "text": "G\u0302enerale al la JES kontribuis multaj homoj \u2013 organizantoj, helpantoj, kontribuantoj de programeroj, de atelieroj, de koncertoj. Estis tiuj kontribuoj de multaj homoj, kiuj finfine kreis bonan etoson inter la homoj dum la arang\u0302o."}, {"text_idx": "#000014", "text": "Mi planas en 2018 kontribui al la SES kaj JES."}, {"text_idx": "#000015", "text": "C\u0302u dum la renkontig\u0302o vi havis tempon nur por labori?"}, {"text_idx": "#000019", "text": "C\u0302u vi renkontis eksajn volontulojn kaj kunlaborantojn de E@I?"}, {"text_idx": "#000027", "text": "C\u0302u vi s\u0302atis partopreni la JES-on?"}, {"text_idx": "#000028", "text": "Certe JES! Mi tre g\u0302ojis denove renkonti miajn amikojn kaj konatig\u0302i kun aliaj esperantistoj de la tuta mondo. La renkontig\u0302o estis neperfekta de la organiza flanko, sed por mi kiel partoprenanto plej gravis la programo kaj la etoso de la arang\u0302o\u2013 kaj ilin faras ne nur organizantoj de la evento, sed ankau\u0306 la partoprenantoj mem. Pro tio mi g\u0302uis la arang\u0302on kaj vere g\u0302ojas, ke g\u0302in partoprenis tiom da interesaj homoj."}, {"text_idx": "#000029", "text": "Vi partoprenas trejnadon pri kiel organizi eventojn en E@I kiel Devid. C\u0302u vi partoprenis ankau\u0306 atelieron pri organizado de eventoj de Stela? Kion novan vi ellernis?"}, {"text_idx": "#000030", "text": "Jes, por mi tiu kurso estis bonega s\u0302anco pridiskuti diversajn malfacilaj\u0302ojn, inters\u0302ang\u0302i spertojn pri organizado kun aliaj partoprenantoj kaj helpi unu al la alia per konsiloj kaj opinioj, c\u0302ar multaj partoprenantoj havas ideojn pri iu organizinda evento. Ni ankau\u0306 pridiskutis la organizadon de la JES \u2013 kion la organizantoj faras sukcese kaj kion eblas plibonigi. Tiaj pridiskutoj ankau\u0306 helpas kolekti diversajn opiniojn ec\u0302 pri la sama problemo kaj ekvidi g\u0302in de iu alia vidpunkto, fojfoje per tio oni trovas la pozitivan flankon de io ne tiom sukcesa. Tio estas la plej interesa parto por mi, c\u0302ar tio ebligas kaj pli bone kompreni la pensmanieron de aliaj homoj, kaj fari pli bonajn decidojn organizante propran eventon."}, {"text_idx": "#000032", "text": "Certe mi g\u0302uis la kurson de Stela \u2013 mi scias, ke g\u0302i estis ege utila kaj por mi, kaj por la aliaj partoprenantoj. Mi pensas ke tiu c\u0302i kurso bone kontribuis al pli da sukcesaj Esperanto-arang\u0302oj en diversaj landoj de la mondo. Mi ankau\u0306 partoprenis prelegojn \u2013 ekz. pri efika altruismo, pri C\u0302ernobil, pri novaj\u0302oj de \u201cAmikumu\u201d, \u201cgramatikan angulon\u201d de Bertilo kaj aliajn. Estis multe da interesaj programeroj kaj ne c\u0302iam estis facile decidi, kion partopreni \u2013 tio signifas, ke la programo estis vere ric\u0302a. Mi esperas, ke la venonta JES estos same interesa kaj ec\u0302 pli sukcesa!"}, {"text_idx": "#000033", "text": "Vi renkontis multajn homojn kiuj volontulis c\u0302e E@I antau\u0306e, c\u0302u vi havas g\u0302eneralan impreson pri \u201ckiu estas E@I-volontulo\u201d?"}, {"text_idx": "#000034", "text": "Mi tre g\u0302ojas, ke mi renkontis aliajn volontulojn de E@I \u2013 c\u0302iam estas interese inters\u0302ang\u0302i spertojn kaj pridiskuti la volontuladon kaj vivon en nia urbo Partiza\u0301nske. C\u0302iuj volontuloj de E@I estas scivolemaj, vojag\u0302emaj junaj homoj, kiuj volas ke Esperanto prosperu kaj pretas dedic\u0302i sian tempon por tio. Mi pensas, ke ni c\u0302iuj faris la g\u0302ustan decidon volontuli, c\u0302ar ni ne nur helpas realigi interesajn projektojn de E@I, sed ankau\u0306 plibonig\u0302as mem: ni lernas ion novan, ni ekhavas novajn spertojn. C\u0302iuj volontuloj dau\u0306re interesig\u0302as pri la projektoj de E@I kaj c\u0302iu kun rideto rakontis ion interesan pri sia volontulado."}, {"text_idx": "#000037", "text": "Jar-kompaso \u2013 planu novan jaron en Esperanto\nLingvemuloj kaj poliglotoj tutmondaj denove renkontig\u0302os en 2022 \u2013 kaj interrete kaj c\u0302eeste\nPolyglot Gathering revenas rete en 2022!\nPacon al Ukrainio, pacon al la mondo!"}]